b'\n_START_ARTICLE_\nPrin\xc8\x9besa Victoria de Hesse\n_START_SECTION_\nPrimii ani\n_START_PARAGRAPH_\nVictoria s-a n\xc4\x83scut \xc3\xaen ziua de Pa\xc8\x99ti \xc3\xaen anul 1863 la Castelul Windsor, \xc3\xaen prezen\xc8\x9ba bunicii materne, regina Victoria. A fost botezat\xc4\x83 \xc3\xaen religia luteran\xc4\x83 la 27 aprilie. Primii ani i-a petrecut la Bessungen, Germania, iar c\xc3\xa2nd a \xc3\xaemplinit trei ani, familia a plecat la Darmstadt, unde Victoria a \xc3\xaemp\xc4\x83r\xc8\x9bit camera cu sora sa mai mic\xc4\x83, Ella._NEWLINE_\xc3\x8en timpul R\xc4\x83zboiului austro-prusac din 1866, Victoria este trimis\xc4\x83 \xc3\xaen Anglia \xc3\xaempreun\xc4\x83 cu sora ei Ella s\xc4\x83 locuiasc\xc4\x83 la bunica lor p\xc3\xa2n\xc4\x83 la sf\xc3\xa2r\xc8\x99itul ostilit\xc4\x83\xc8\x9bilor care s-au terminat prin ata\xc8\x99area Hesse-Kassel \xc8\x99i p\xc4\x83r\xc8\x9bi din Hesse-Darmstadt la Prusia. \xc3\x8en timpul R\xc4\x83zboiului franco-prusac din 1870, \xc3\xaen gr\xc4\x83dina palatului au fost \xc3\xaenfiin\xc8\x9bate spitale militare, iar Victoria a ajutat la buc\xc4\x83t\xc4\x83rie._NEWLINE_\xc3\x8en 1872, fratele de optsprezece luni al Victoriei, "Frittie", a fost diagnosticat cu hemofilie. Diagnosticul a venit ca un \xc8\x99oc pentru familiile regale din Europa; au trecut dou\xc4\x83zeci de ani de c\xc3\xa2nd regina Victoria a dat na\xc8\x99tere fiului ei cu hemofilie, Prin\xc8\x9bul Leopold, Duce de Albany, \xc8\x99i a fost primul indiciu c\xc4\x83 boala \xc3\xaen familia regal\xc4\x83 a fost ereditar\xc4\x83. \xc3\x8en anul urm\xc4\x83tor, "Frittie" a c\xc4\x83zut de la o fereastr\xc4\x83 \xc8\x99i a murit. Acesta a fost prima din multele tragedii ale Victoriei._NEWLINE_\xc3\x8en 1878, Victoria s-a \xc3\xaemboln\xc4\x83vit de difterie. Ella a fost rapid mutat\xc4\x83 din camera lor \xc8\x99i a fost singurul membru al familiei care a sc\xc4\x83pat de boal\xc4\x83. Zile \xc3\xaentregi mama ei a \xc3\xaengrijit-o pe Victoria \xc8\x99i pe ceilal\xc8\x9bi membri ai familiei; sora Victoriei, Maria, a murit. C\xc3\xa2nd se p\xc4\x83rea c\xc4\x83 familia s-a recuperat, mama Victoriei s-a \xc3\xaemboln\xc4\x83vit. A murit la 14 decembrie, la comemorarea mor\xc8\x9bii Prin\xc8\x9bului Albert, Prin\xc8\x9b Consort. Victoria fiind cel mai mare copil \xc8\x99i-a asumat par\xc8\x9bial rolul de mam\xc4\x83 pentru copiii mai mici. Mai t\xc3\xa2rziu a scris: "Moartea mamei a fost o pierdere ireparabil\xc4\x83 ... copil\xc4\x83ria mea s-a \xc3\xaencheiat cu moartea ei pentru c\xc4\x83 eram cea mai mare \xc8\x99i mai responsabil\xc4\x83".\n_START_SECTION_\nUltimii ani\n_START_PARAGRAPH_\n\xc3\x8en 1921 so\xc8\x9bul ei moare la Londra; Victoria se mut\xc4\x83 la Palatul Kensington. \xc3\x8en 1930, fiica ei cea mare, Alice, sufer\xc4\x83 o c\xc4\x83dere nervoas\xc4\x83 \xc8\x99i este diagnosticat\xc4\x83 ca schizofrenic\xc4\x83. \xc3\x8en urm\xc4\x83torii zece ani, Victoria a fost \xc3\xaen mare m\xc4\x83sur\xc4\x83 responsabil\xc4\x83 de educa\xc8\x9bia nepotul ei, Filip, \xc3\xaen timpul separ\xc4\x83rii p\xc4\x83rin\xc8\x9bilor lui \xc8\x99i a institu\xc8\x9bionaliz\xc4\x83rii mamei lui._NEWLINE_\xc3\x8en 1937, fratele Victoriei, Ernest Louis, a murit \xc8\x99i cur\xc3\xa2nd, \xc3\xaentr-un accident de avion au murit: nepoata sa Prin\xc8\x9besa Cecilie a Greciei \xc8\x99i Danemarcei care era c\xc4\x83s\xc4\x83torit\xc4\x83 cu fiul fratelui ei Ernest Louis \xc8\x99i doi copii din cei trei ai acestora c\xc3\xa2nd au p\xc4\x83r\xc4\x83sit Darmstadt, unde au participat la funeraliile tat\xc4\x83lui lui Georg, Ernest Louis, spre Londra unde trebuia s\xc4\x83 aib\xc4\x83 loc nunta fratelui lui Georg, Prin\xc8\x9bul Louis; Cecilie era \xc3\xaens\xc4\x83rcinat\xc4\x83 cu al patrulea copil. Cel mai mic copil al Ceciliei, Prin\xc8\x9besa Ioana, nu a fost \xc3\xaen avion \xc8\x99i a fost adoptat\xc4\x83 de unchiul ei Prin\xc8\x9bul Louis de Hesse \xc8\x99i de Rin \xc3\xaens\xc4\x83 micu\xc8\x9ba a murit de meningit\xc4\x83 dup\xc4\x83 un an \xc8\x99i jum\xc4\x83tate._NEWLINE_Alt\xc4\x83 tragedie a urmat cur\xc3\xa2nd c\xc3\xa2nd fiul Victorie, George, a murit de cancer osos anul urm\xc4\x83tor. \xc3\x8en timpul celui de-Al Doilea R\xc4\x83zboi Mondial, Victoria a p\xc4\x83r\xc4\x83sit Palatul Kensington \xc8\x99i a locuit la Castelul Windsor cu regele George al VI-lea. \xc3\x8e\xc8\x99i petrecea timpul citind \xc8\x99i f\xc4\x83c\xc3\xa2ndu-\xc8\x99i griji pentru copii; fiul ei Louis \xc8\x99i doi din nepo\xc8\x9bi serveau \xc3\xaen Marina Regal\xc4\x83; fiica ei Alice r\xc4\x83m\xc4\x83sese \xc3\xaen Grecia ocupat\xc4\x83 \xc8\x99i nu a putut comunica cu ea 4 ani. Dup\xc4\x83 victoria Alia\xc8\x9bilor, fiului ei Louis i s-a oferit postul de vicerege al Indiei \xc3\xaens\xc4\x83 ea s-a opus \xc8\x99tiind c\xc4\x83 pozi\xc8\x9bia este periculoas\xc4\x83 \xc8\x99i grea. El a acceptat oricum._NEWLINE_S-a \xc3\xaemboln\xc4\x83vit de bron\xc8\x99it\xc4\x83 (fuma de la v\xc3\xa2rsta de 16 ani) la casa fiului ei Louis din Hampshire \xc3\xaen vara anului 1950. Spun\xc3\xa2nd "e mai bine s\xc4\x83 mori acas\xc4\x83", Victoria s-a mutat la Palatul Kensington, unde a murit.'